sileää jälkeä 
kevyesti ja 
vaivatta 


SÄHKÖMANKELI 
emännän avuksi 


HINTA VAIN 39750: — 
Vähittäismaksulla ostaessanne 

voitte valita Teille sopivan maksu- 
ajan, 3—6—9—12 kk. 
Takuu: 


Vuoden takuu aine- ja valmistus- 
vioista sekä käyttöikäinen huolto- 
takuu. 

Laaja huoltoverkosto 
kautta maan. 


Jättäkää nyt kertakaikkiaan hyvästit vanhanaikai- 
sille rasittaville mankeloimismenetelmille ja otta- 
kaa avuksenne uusi mukavuus — UPO-SÄHKÖ- 
MANKELI. Se mankeloi Teille nopeasti ja vaivatta 
kaiken pyykin, mikä mankeloitavaksi soveltuu — 
ja UPO-mankeli tekee todella sileää jälkeä. 

Sirorakenteinen UPO-SÄHKÖMANKELI on yk- 
sinkertainen käyttää ja sen käyttökustannukset 
ovat pienet: sähkön kulutus tunnin mankeloin- 
nissa maksaa vain n. 1:50 mk. 


Ja tietenkin UPO- 
pesukone pesemään 
mankeloitavan pyykin. 
Tutustukaapa samalla 
kauppiaanne luona 
monipuoliseen 
UPO-valikoimaan! 


UPO- 
SÄHKÖMANKELI 


- todellinen pikkujättiläinen 


— suomalaista valmistetta 
— kansainvälistä luokkaa 


Valmistaja: UPO-OSAKEYHTIÖ, LAHTI 


PERHEENISÄN PALSTA 


1. Pituus 770 mm, leveys 380 mm ja korkeus 
275 mm. 

2. Tukit pyökkiä, niiden leveys 600 mm, halkai- 
sija 110 mm. 

. Tukkien puristusvoima 300 kg. 

. Moottorin ottama teho 250 W, jännite 220 V. 

. Rele suojaa moottorin ylikuormituksilta. 


vaw 


Myyvät hyvinvarustetut alan liikkeet 


ASKO 


N:o 4 — 1958 — 4. vuosikerta 


Ilmestyy 4 kertaa vuodessa. Irtonumeron hinta 80 mk. 


Vuosikerta 250 mk. 


JATKUVA JOULU 


Joulun vieton valmistelu on nyt kä- 
sillä. Kohta julistetaan rauhan ja 
hyvän tahdon sanomaa, ja jokainen 
meistä haluaa joulun tässä hengessä 
viettää. 


Mutta kuinka on laitamme juhlan 
mentyä. Saako arkipäivän kiire ja 
nopea elämänrytmi meidät mu- 
kaansa, unohdammeko joulun hen- 
gen. Almanakan mukaan joulu ei 
ole jätkuva pyhä, mutta eikö sen 
virittämän tunnelman tulisi kestää 
vielä joulun jälkeen, kun kuusi on 


jo kannettu ulos. 


Koti, elämämme keskus, on saa- 
tettu joulukuntoon, ja me siinä mu- 
kana olemme virittäytyneet juhlan 
viettoon. Vaikka joulun symboolit 
poistetaankin aikanaan, älkäämme 
antako itse joulua pois. 


»Maassa rauha ja ihmisillä hyvä tah- 
to». Tässä hengessä me itse ja ko- 
timme saa uusia arvoja, elämän 
virikkeitä, joiden avulla moni yli- 
pääsemätön pulma voidaan voittaa, 
Jatkuva joulu elämässämme on ka- 
dehdittava rikkaus; koti joulukun- 
nossa ympäri vuoden on tavoite, 
jota ei tule unohtaa. 


Julkaisija Askon Tehtaat Oy 


Vastaava toimittaja Asko Karttunen 


Toimitus: Keski-Asko 
Rautatienkatu 20, Lahti 
Puhelin 25023 


Lääketiet. ja kirurg. tri ANTTI MATTILA: 


KODIN MERKITYS 
TERVEYDELLEMME 

ON ARVAAMATTOMAN 
SUURI 


Ajassamme vallitseva kiire on kuin bakteeri. Ellemme tietoisesti ryhdy 
taisteluun sitä vastaan, tulee meistä sen synnyttämän kulkutaudin uh- 
reja. Tämän kulkutaudin oireena on jännitys ja levottomuus, joka vii- 
kosta viikkoon, vuodesta vuoteen jatkuvana jäytää sangen kohtalok- 
kaalla tavalla ihmisen terveyttä ja hyvinvointia. Siitä me valitettavasti 
niin yksityisinä kuin lääkäreinäkin joudumme näkemään hyvinkin mur- 
heellisia esimerkkejä. — Paras vastamyrkky tälle bakteerille on koti. 
Paikka jossa jännitys laukeaa, kiireemme muuttuu levollisuudeksi ja 
jossa me tunnemme, että meillä on olemisen oikeus, meidät hyväksytään 
ja meitä ymmärretään juuri sellaisina kuin me olemme. Jos koti on täl- 
lainen, varjelee se parhaan suojarokotuksen tavoin jokaista perheen- 
jäsentä kodin ulkopuolella vallitsevasta kiireestä ja levottomuudesta. 
Niin vanhempien kuin kodissa kasvavien lastenkin ruumiin ja mielen- 
terveydelle se |uo siten kestävän pohjan. 

Kodit ovat kuitenkin valitettavan usein kaikkea muuta kuin tällaisia 
oikeita ja terveellisiä koteja. Monesta kodista tulisikin mieluummin käyt- 
tää nimitystä asunto kuin koti. Nämä kodit toimivat nukkumispaikkoina, 
peseytymis- ja pukeutumissuojina ja ehkä myös »makkaransyöntipaik- 
koina». Niihin tullaan sisään, nautitaan hätäinen kylmä ateria suoraan 
paketista ja »lennetään» ulos. Niissä ei viihdytä — tuskinpa perheen- 
jäsenet edes tulevat ajatelleeksikaan, että kodin pitäisi olla jotain muuta 
kuin majapaikka. 

Toinen äärimmäisyys on taas se, että koti muistuttaa aivan ilmeisesti 
jotain julkisen elämän edustushuoneistoa. Sitä luotaessa ei ole lainkaan 
ajateltu perheenjäsenten tarpeita tai viihtyisyyttä, eikä sitä, että näissä 
»salongeissa» eletään myös kodin arkipäivän eikä vain suurten vastaan- 

ottojen merkeissä. Ehkä tällainen koti on loistava 
kehys saavutetulle asemalle, se saattaa ehkä olla arvo- 
kaskin, mutta sen asukkaita ajatellessa ei kuitenkaan 
voi muuta kuin säälitellä sitä, että heidän kipeästi 
tarvitsemansa koti on uhrattu, jotta voitaisiin omis- 
taa tällainen edustushuoneisto. Kehittymättömyydestä 
johtuva epäitsenäisyys, matkimisen halu ja »nousuk- 
kuus» ovat valitettavan usein ne syyt, jotka johtavat 
tällaisen edustuskodin hankkimiseen. Ulkopuolisena 
yllykkeenä siihen saattavat olla lehdissä nähdyt lois- 
tavat kuva-aukeamat jonkun julkisuuden henkilön tai 
miljonäärin kodista. Ne synnyttävät väärän mieli- 
kuvan »unelmien kodista» ja sen haaveen innoitta- 
mana ryhdytään sitten luomaan samankaltaista ympä- 
ristöä. Olosuhteiden pakosta tai ymmärtämättömyy- 
destä ei kuitenkaan pystytä luomaan yhtä arvokasta 
ja aitoa kuin mitä oli esikuva. Barokkinen ruokasalin- 
kalusto, chippendale-salinkalusto, rokoko-makuuhuo- 
neen kalusto todella aitona ja hienona kalustona ovat 


tavallisen kodinperustajan saavuttamattomissa. Nii- 
den usein sangen mauttomilla jäljennöksillä ei luoda 
sen paremmin hienoa kuin viihtyisääkään kotia. 
Tuskin missään muualla otetaan kodin edustavuus 
ja vieraat niin erinomaisen tärkeinä huomioon kuin 
meillä. Sivistysmaissa »kotini on linnani» ja sen omat 
asukkaat ovat pääasia kotia suunniteltaessa. Meillä 
sen sijaan on valitettavan usein varaa luoda vieraita 
varten edustushuoneisto ja sulkea keittiön ja kamarin 
välinen ovi tiukasti kiinni omilta perheenjäseniltä, 
koska pitää olla vieraskamari, joka edustaa kotia 
ulospäin. 

Ylläolevien esimerkkien avulla on yritetty tähdentää 
kodin ensimmäistä ja tärkeintä tehtävää: sen on pal- 
veltava perheenjäsenten todellisia tarpeita. Jos kotia 
suunniteltaessa on otettu huomioon sen jokaisen per- 
heenjäsenen viihtyisyys, muodostuu siitä itsestään yksi- 
löllinen ja eri ikäisiä perheenjäseniä tiiviisti yhteen- 
liittävä koti. Siellä on paikka mummin keinutuolille 
ja kuopuksen leluille, koululaisen kirjoille ja läksyn- 
luvulle, isän höylälle ja äidin kutimelle. Lyhyesti sa- 
nottuna, jokaisella on siellä mahdollisuus lepoon ja 
työhön. Kodin on myös pystyttävä kehittymään sa- 
malla tavoin kuin sen asukkaatkin. Perhe kasvaa, sen 
asukkaat kehittyvät. Ne vaatimukset, jotka he aset- 
tivat kodilleen viisi vuotta sitten, olivat toiset kuin 
mitä he kodilta odottavat tänään. Siksi koti ei voi 
eikä saa koskaan olla lopullisesti valmis, sen on kyet- 
tävä muuttumaan ja kehittymään rinnan asukkait- 
tensa kanssa. 


Kaikki tämä asettaa vanhemmille ja kodin suunnitte- 
lijoille kysymyksiä, joiden ratkaisua on tarkasti har- 
kittava. Sen tähden ei kotia voidakaan luoda noin 
vain kädenkäänteessä, vaan jokainen kohta on tar- 
kasti harkittava, luotava selvä kokonaissuunnitelma, 
jonka pohjalta lähdetään sitten toteuttamaan tavoi- 
tetta: oikeaa kotia. 

Jos asianomaiset voivat lähteä kotia suunnitellessaan 
täysin alusta, on ensimmäisenä toimenpiteenä asumis- 
tavan valinta. Kysymykseen tulevat silloin seuraavat 
vaihtoehdot: kodin perustaminen kerrostaloon, rivi- 
taloon tai omakotitaloon ja sitä vastaavaan. 

Kaikilla mukavuuksilla varustettu kerrostalo on var- 
sin usein kodinperustajan ihanne. Se, että kaikki on 
valmiina, kaikki viimeisen mukaan suunniteltua etei- 
sen vaatenaulakosta siivouskaappiin asti, saa tämän 
asumistavan tuntumaan kovin helpolta ja houkuttele- 
valta. Se voi eittämättä parhaiten sopia joidenkin tar- 
peisiin, mutta on täysin väärin pitää sitä kaikkien 
toivekotina. Kerrostalo on yleensä välttämätön rat- 
kaisu tiheään asutulla paikkakunnalla jossa liikenteen 
järjestäminen, kadut, viemäröinti, sähköistys jne. te- 
kevät tällaisen asumisen taloudellisesti edullisimmaksi. 
Onnellisempi ratkaisu nimenomaan lapsiperheitä aja- 


tellen saattaa kuitenkin löytyä omakotitalosta ja sii- 
hen rinnastettavasta rivitalosta, missä elintila ja oles- 
keluvapaus ei pääty rappukäytävän oveen. 


Viime aikoina niin suuresti mainostettu »modernisuus» 
ei myöskään aina ole ihmiselle yksinomaan hyväksi. 
Kun koti asukkaitten sinne saapuessa on niin valmis, 
että tuntuu kuin siellä ei osaisi tehdä muuta kuin istua 
kädet ristissä tai kun me sisimmässämme vierastam- 
me kaakelin ja nikkelin, parketin ja lasin loistoa, on 
vaikeaa tuntea oloaan täysin kodikkaaksi. 


On mahdotonta antaa ihmisille mitään yleisohjetta 
siitä, millainen asumistapa heidän pitäisi valita. Voi- 
daan vain antaa jotain viitteitä siitä, millainen koti 
missäkin olosuhteissa voidaan luoda. Siltä pohjalta 
kukin voi sitten lähteä eteenpäin omia tarpeitaan ja 
vaatimuksiaan ajatellen. Jos ajattelemme kotia mie- 
lenterveyden kannalta, niin asumisväljyys on silloin 
tärkeämpi tekijä kuin nykyaikaisuus. Vaikkapa koti 
olisi hiukan vanhanaikainen ja epäkäytännöllinenkin, 
se muodostaa kuitenkin henkisessä mielessä terveelli- 
semmän ympäristön lapsiperheelle kuin ultramoderni, 
loppuun saakka koneellistettu ja useimmiten ahdas 
asunto. 


Yhtä ratkaisevaa, kun on oikean asumistavan löytä- 
minen, on myös huolella suunnitella niin huonekalu- 
jen kuin muunkin irtaimiston hankinta. Huonekaluja 
valitessa on kokonaisuuden käsittävä hankintasuun- 
nitelma ensiarvoisen tärkeä. Huolella harkiten ja hi- 
taasti rakentaen päästään kokonaisuuden kannalta 
aina parhaaseen tulokseen. Kun jokainen hankittu 
huonekalu tai esine sopii parhaiten juuri meille ja mei- 
dän tarpeisiimme, tunnemme sen myös omaksemme. 
Se sulautuu tavoittelemaamme kokonaisuuteen ja niin 
kodistamme tulee yksilöllinen ja viihtyisä. Se ei ole 
sisustusoppaiden ja esikuvien, näyttelyiden ja neuvo- 
jen tuloksena syntynyt sekava huonekalunäyttely, 
vaan elävä koti eläviä ihmisiä varten. 


Useimpien kodin esineiden valinnassa voidaan tarkoi- 
tuksenmukaisuuden ja käytännöllisyyden lisäksi ottaa 
— vieläpä varsin suuressa määrin — huomioon niiden 
kauneus. On suurenmoinen asia, jos ne välttämättö- 
myytensä lisäksi pystyvät muodoillaan ja väreillään 
välittämään meille kauneusarvoja ja kehittämään es- 
teettistä makuamme. Poikkeuksen tästä tekevät kui- 
tenkin istuimet, vuoteet ja valaisimet, joiden kohdalla 
on ensisijainen huomio kiinnitettävä niiden terveelli- 
syyteen. Upottavat laiskanlinnat, joissa ihminen istuu 
kaksinkerroin kuin suohon vajonneena, riippuvapoh- 
jaiset tai liian pehmeät vuoteet, joissa uni ei voi muo- 
dostua levoksi eikä rentouttavaksi, ja silmien edessä 
kirkkaasti häikäisevät valaisimet eivät suinkaan ole 
terveydellemme eduksi, vaikka niissä mainoksien mu- 
kaan taiteilija olisi saavuttanutkin muodon ja kauneu- 


den huipun. 
Jatkoa siv. 16 

Lehtori RAUNI PYLKKÄNEN: 


NÄIN HOIDETAAN 
VUODEVAATTEITA 


Vuode on yleensä varsin altis likaantumaan — sitähän 
käytetään monasti istuimena ja päivälläkin saatetaan 
siihen heittäytyä levähtämään. Vuodevaatteet ovat 
myös omiaan keräämään pölyä, ja melko pian vusi- 
kin vuode hoitamattomana painuu tunkkaiseksi. 


Ahkera tuulettaminen, joka on vuodevaatteiden hoi- 
don tärkein tekijä, on monasti kaupunkien ahtailla 
parvekkeilla vaivalloista ja raskasta työtä. Taitama- 
ton ja kovakourainen käsittely kuluttaa myös vuode- 
vaatteita turhan päiten. Siksi onkin syytä kiinnittää 
huomiota vuodevaatteiden likaantumista ehkäiseviin 
keinoihin, joista ensimmäisiä on suojusten käyttämi- 
nen. Tosin suojusvaatteiden hankkiminen jossain mää- 
rin lisää kustannuksia, mutta nämä korvautuvat kui- 
tenkin ajan mittaan työn ja tavaran säästönä. 


Vanhanaikaisten, kuluneiden puu- tai rautaverkko- 
sänkyjen pohjat hankaavat ja kuluttavat patjoja, ja 
avoimien pohjien läpi nousee pöly vuoteeseen. Patjan 
alle pitäisi sen vuoksi laittaa tiiviistä, esim. markiisi- 
kankaasta, valmistettu alusta. Vuoteen pohjan suu- 
rvinen kangaslevy kiinnitetään sängyn laitoihin par- 
haiten kuminauhasilmukoiden avulla — lasten kumi- 
sukkanauha on tähän kestävää ja joustaa sopivasti. 


os haluaa suojata patjansa, voi sitä varten laittaa 
pöytäflanellista suojuksen. Flanellin leveys on 1,5m, 
joten patjan pituinen kappale riittää. Flanelli estää 
patjaa hiestymästä ja sen pehmeällä pinnalla pysyy 
akanakin hyvin paikoillaan. 


Nykyisin on yhä enemmän alettu käyttää yhtä suu- 
rehkoa tyynyä entisten alus- ja päällystyynyjen ase- 
mesta. Tyynypussi tehdään tiiviistä untuvakankaasta 
ja suojataan vielä satiinista tai patjakankaasta val- 
mistetulla pussilla, joka tavallisesti ommellaan umpi- 
naiseksi. Tällaista kiintonaista pussia maltetaan tus- 
kin riittävän usein ratkoa auki pesua varten, joten 
avoin, helposti riisuttava pussi olisikin tässä suhteessa 
huomattavasti kätevämpi. 


Vanha kulunut vanupeite tai arvokas untuvapeite voi- 
daan myös suojata pussimaisella suojuksella, ja moni 
villalle yliherkkä verhoo näin myös mielellään villa- 
huopansa. Peitesuojukseksi sopivat kutistetut, kevyet 

puuvillakankaat. Pussilakana on myös erinomainen 
vuodevaatteiden suoja. 

Vaikka suojusten käyttäminen estääkin vuodevaattei- 
den likaantumista, kehittyy kankaitten kulumisesta ja 
hankauksesta kuitenkin pölyä. Pölyn poistamiseen on 
tehokkain hyvä pölynimuri, sillähän saa pölyn imu- 
roiduksi myös pehmusteiden sisältä. Vuodevaatteet on 
kuitenkin aika ajoin tuuletettava raittiissa ulkoilmas- 
sa. Ellei pölyä ole etukäteen imuroitu, harjataan pöly 
pois pehmeällä harjalla. Piiskaaminen on tuskin tar- 
peellista — kovalla piiskaamisella vain pahoinpite- 
lemme kangasta ja ompeleita. Kasvistäytteet, kuten 
meriheinä ja kookoskuitu, murenevat ja painuvat ka- 
saan piiskauksesta, ja tällaiset patjat eivät myöskään 
siedä pitkäaikaista tuuletusta kylmässä ulkoilmassa. 
Ilman kosteudessa kasviskuidut suoristuvat ja menet- 
tävät täyttävyytensä — höyhenet ja jouhet sensijaan 
tarvitsevat paljon ilmaa pysyäkseen pöyheinä ja täyt- 
tävinä. 

Ennemmin tai myöhemmin on kuitenkin edessä vuode- 
vaatteiden perusteellinen puhdistaminen. Kotioloissa 
rajoitutaan tällöin tavallisesti vanupeitteiden ja huo- 
pien pesemiseen. 


Vanupeitteen peseminen onnistuu parhaiten rumpu- 
pesukoneessa. Ennen pesua peite voidaan panna likoon 
kylmään ammoniakkiveteen. Pesuveden lämpö saa 


EERO KINNUNEN: 


KOTI 
KAUPUNGIN TAKANA 


Menneenä keväänä perheemme joutui merkillisen 
mutta samalla varsin onnellisen matematiikan todis- 
tajaksi. Silloin nimittäin jouduimme kertomaan asun- 
tomme pinta-alan — 34 m? — kolmella, ja toteamaan, 
että yhä edelleen istumme omassa kodissamme. Muut- 
to kaupungin »taakse» — Herttoniemeen, rauhalli- 
selle pikkukadulle mullisti melkoisesti koko ajatte- 
luamme asumisesta ja kodinsisustuksesta. Katto oli 
sananmukaisesti tullut korkeammaksi, sillä yläpuolel- 
lakin oli omaa tilaa. Uusi asunto sijaitsi rivitalossa, 
jonka alakerta käsittää kaksi huonetta ja keittiön. 


olla korkeintaan 40—50?. Pesvaineiksi sopivat valko- 
pesuaineet ja valkopyykin pesuun tarkoitetut pesu- 
jauheet, mikäli peitteen päällinen on värinsä pitävää. 
Huuhtominen suoritetaan tavalliseen tapaan, linkoa- 
kin voi käyttää, mutta peitettä ei pidä lingota liian 
kuivaksi, ettei se rypistyisi. Linkoamisen jälkeen peite 
oiotaan käärimällä se käärölle joksikin aikaa. Peite 
pannaan kuivumaan useampien tiukalle pingoitettu- 
jen narujen varaan. Mikäli osoittautuu tarpeelliseksi 
voi peitteen vielä silittää, jolloin sopivan silityskos- 
teuden saavuttamiseksi päällinen höyrytetään kostu- 
tetun prässiliinan läpi kuuman raudan avulla. 


Villahuopien pesu on hauskaa ajanvietettä kesäisenä 
päivänä iärven- tai joen rannalla. Mutta pesukonees- 
sakin käy huopien pesu mainiosti. Hyvin pölytetty 
huopa pestään rumpukoneessa noin 30-asteisessa ve- 
dessä, ja on tarkoin muistettava käyttää pesussa ja 
huuhtelussa samanlämpöistä vettä. Vettä käytetään 
runsaasti, ja pesvaineiksi sopivat villapesuun tarkoi- 


tetut hienopesuaineet. Koneen annetaan vuorotellen 
käydä ja seistä minuutin ajan noin 5—6 kertaa, tar- 
vittaessa vaihdetaan pesuvettä. Huuhtomisvaiheessa 
saa kone eri kerroilla käydä korkeintaan 2 min. ajan. 
Linkoaminen suoritetaan kevyesti, huopa kääritään 
käärölle oikenemaan samalla tavoin kuin vanupeite- 
kin, ja kuivatetaan useampien narujen varassa. 


Vuodevaatteiden oikea käsittely ja puhtaanapito on 
ensiarvoisen tärkeätä kodin puhtaudelle ja viihtyisyy- 
delle. Meidän on kuitenkin muistettava, että vuode- 
vaatteemmekaan eivät ole vikuisia» — ennemmin tai 
myöhemmin ne ovat käytössä kuluneet ikäviksi, peit- 
teet tulevat ryhdittömiksi, ja huovat käytössä vanu- 
neet. Miksi emme ottaisi ohjelmaan vuodevaatteiden 
säännöllistä, vähittäistä vusimista. 
Uusi kuohkea peite tai lämpöinen villahuopa ei vielä 
liiaksi rasita kukkaroa, ja näin vuodevaatevarastom- 
me jatkuvasti pysyy siistinä ja edustavana. 


Yläkertaan mahtuvat vanhempien ja lasten makuu- 
huoneet sekä vielä pieni huone, jonka perheenpää 
juhlallisesti julisti työhuoneekseen. 

Varsinainen oleskelutila, alakerran kaksi huonetta, 
näyttivät jo ensi silmäyksellä hivenen kärsivän eräästä 
ensimmäisen kerroksen vitsauksesta. Avarista ikku- 
noista huolimatta päivä aika ajoin joutuu pujahta- 
maan rehevän pihakasvillisuuden taakse, eikä valoa 
ole yhtä runsaasti kuin jossakin pilven reunalla kor- 
keassa tornitalossa. Siksi asetimmekin päätavoitteeksi 
koko sisustukselle värit. Kirkkaita, puhtaita värejä 
tuomaan valoa ja elämää. Sellaiset yksityiskohdat kuin 
voimakkaasti »esiin väritetty» avotakka, maalaama- 
ton, rauhallinen puupinta ja talon emännän menestyvä 
kukkaruukkumaailma saatiin vaivatta palvelemaan 
samoja tarkoitusperiä. Koko alakerran valaistus suun- 
niteltiin hyödyttämään kaikkia tiloja, jotka työntö- 
ovien ansiosta on tavallaan yhdistettävissä yhdeksi 
huoneeksi. Yleisvalaistus pyrkii yhä korostamaan vä- 
rejä; siksi valaisimet ovat kaikki voimakkaasti heijas- 
tavia valkoisine varjostimineen. Pienillä paikallisvalai- 
similla taas voimme erottaa takan ympäristön tai 
jonkun lukunurkkauksen omaksi suojaiseksi kokonai- 
suudekseen. Oleskeluhuoneessa on vielä televisio sa- 
nellut oman erikoisen valaistusryhmittelynsä. 

Joskus kuulee ilkeiden ihmisten väittävän, että koti 
laaditaan vieraita silmällä pitäen. Vaikka väitteen 
jättäisikin omaan arvoonsa, on toki muistettava, että 
silloin tällöin joku tuttava pistäytyy iltakahville. Eikä 
hän aina suinkaan tule yksin. Siksi halusimme ehdot- 
tomasti luopua tavanomaisesta, ahtaasta seurustelu- 
nurkkauksesta, johon obligatoorisina kuuluvat sohva 
ja kaksi nojatuolia sohvapöydän ympärillä. Iltakahville 
pyhitetty matala pöytä reunustettiin kahdella reilulla 


sohvalla, jotka mielestämme eliminoivat kaiken pujot- 
telutunnelman oleskeluryhmän ympäriltä. Ja niille voi 
oman väen keskuudessa mukavasti heittäytyä pikku 
nokkaunille ilman että sitä varten tarvitsisi kiivetä 
yläkerran päiväpeitteille. Kevyet nojatuolit sijoitet- 
tiin takan ympärille, josta onkin myrskyisinä syys- 
iltoina tullut todellinen kotikissojen kokoontumis- 
paikka. Ruokasalin puoli jätettiin tarkoituksella tila- 
vammaksi, koska sen tapahtumat lähinnä keskittyi- 
vät ruokapöydän ympärille. Columna-yleistuolia ruo- 
kapöydän tuoleina pidämme yhä mitä onnistuneim- 
pana valintana. Pöydän teaklevy, kukkapöydän val- 
kea pinta ja samanväriset astiakaapin ovet on tarkoi- 
tettu korostamaan huonetta hallitsevaa voimakkaan 
sinistä seinää. 

Koska yläkerrassa on perheenpää valloillaan yhdessä 
huoneessa ja yhteisiältään nelivuotiaat toisessa, roh- 
kenemme avata oven vain vanhempien makuuhuonee- 
seen. Makeat unet katsellaan mielestämme ainoalta 
oikealta paikalta, vaneripohjaiselta vaahtokumivuo- 
teelta. Isännän ylpeys, itse aikaansaatu yöpöytähylly 
on maalaamatonta mäntyä. Sen toiseen päähän on 
upotettu radio, joka soittaa illalla kehtolaulut ja 
aamulehti silmäillään omassa nimikko-Columnassa, 
varpaat emännän kutomalla pehmeällä nukkamatolla. 
Lukuisat pienet jo rakennetut ja vielä lukuisammat 
edelleen valmistumistaan odottavat detaljit mahtuvat 
näiden kahden kerroksen välille, mutta päivien mu- 
kana haeskellaan uusia ratkaisuja ja tehdään uusia 
kokeiluja palapelissä, jonka viehätys lienee juuri siinä, 
ettei se koskaan tule kokonaan valmiiksi. 


Uusimpien Asko-mekkojen 
esittely oli syyskuussa 
Pitkänsillan Askon avajais- 
näyttelyssä, kuuluttajana 
Lenita Airisto. 


»Viehättävänä kotioloissakin» on ollut perussävelenä, 
kun Askossa on lähdetty suunnittelemaan Asko- 
mekkoja nykyajan käytännölliselle naiselle, joka 
säästää jokapäiväisiä vaatteitaan, mutta halvaa silti 
esiintyä kaikkein arkisimmissakin puuhissa hauskan 
ja huolitellun näköisenä. Asko-mekkoja ei ole 
vitenkaan ajateltu vain kotiasuiksi — mallien 
joukossa on monta asiallista ja hauskaa mekkoa, jotka 
ovat paikallaan myös virassa, kadulla tai vaikkapa 
vieraskäynnillä. Teinitkin voivat löytää Asko- 


mekoista omansa — helposti pestävä ja silitettävä 
pumpulimekko on varmasti hauskempi luokka- tai 
ouluasuna kuin hiostava villapusero — ja onhan 


se samalla jotain maivan uutta». 


MEKOSS. 


Poikkiraitaiset 
tummasävyise: 
Jaana-mallissa 
esiintyä huolit 
niin kotona ku 
paikallakin. Y 
kertainen taki 
on helppo pitt 
puhtaana. 

Matleena — ajaton, pirteä takkimalli, johon 

pienet, likaiset kädet voivat vapaasti tarttua. 
Äidin punavalkoisen mekon pesu ja silittämi- 

nen käy käden käänteessä. 


Ritva — on tyylikäs PMK:n raidallisesta 
pöytäliinakankaasta tehty Asko-mekko. — 
Pirteä koti- tai helleasuna, valkoisen puseron 
kanssa viehättävä vaativissakin tilaisuuksissa. 


Lyhyt Asta-malli on 
käytännöllinen ja pukeva joka 
tilanteessa. — Printex'in kangas. 


ikkiraitaisessa, 
mmasävyisessä 
ana-mallissa voi 
iintyä huoliteltuna 
in kotona kuin työ- 
iikallakin. Yksin- 
rtainen takkimalli 
| helppo pitää 
ihtaana. 


»Hyvää yötä, kiitos tästä 
päivästä» — Jaana-mallia 
voi käyttää vaikkapa 
aamutakkina kuten tämä 
pikkuneiti, joka on pannut 
ylleen liian suuren 
Asko-mekon. 


Ane-mekko on 
tarkoitettu »perheen 
tuhattaiturille», sillä 
käteviin kaksoistaskuihin 
mahtuvat monet päivän 
mittaan tarpeelliset 
työvälineet. 


Talousopettaja MARJATTA NURMI: 


”JOULURUOKAA TARJOO KUNNON VÄKI...” 


OULU se on täynnä toiveita ja jännittävää odo- 
tusta ainakin perheen nuorimmille. Sitä se on meille 
kaikille, se on suuri juhla kaiken markkinatou- 
hunkin rinnalla ja juhlaan jokainen valmistuu omalla 
tavallaan. Joka vuosi puhutaan lehtien palstoilla per- 
eenemännän jouluun valmistautumisesta, eikä tur- 
haan, sillä siivouksineen ja ruoanlaittoineen joulua 
edeltävät päivät eivät tahdo riittää kaiken valmiiksi 
saamiseksi. Aloita hyvissä ajoin ennen joulua siivous- 
työt ja ennen kaikkea pelkistä jouluviikon ruoka- 
ista, siinä lyhyt ja viisas neuvo. Mutta kuinka se on 
toteutettavissa? En yritäkään väittää, että Sinä per- 
eenäiti nyt joulun alla pääsisit vähemmällä. Päin- 
vastoin — lisäpuuhaa joka tapauksessa tulet saamaan 
yrityksistäsi huolimatta. Sillä tällaisena suurena juh- 
ana halvat kuitenkin perheesi ruoka- ja kahvipöydän 
tavallista runsaammaksi ja näin voit myös huoletta 
ottaa vastaan välipyhinä sukulaisiasi ja hyviä ystä- 
viäsi pienelle lounaalle tai iltapäiväkahville. 

JOULUPYHIEN RUOKAA 


Jouluaatto: 


Rosolli 

Lasimestarin silli, perunat, juustoa 

Siankääresyltty lämpimänä, luumut, keitetyt omenat, 
perunat, sinappikastike 

Riisipuuro, sokeri, kaneli 

Kahvi, joulutortut 


Joulupäivä: 


Herkkusienikeitto 

Paistettu täytetty kalkkuna tai joulukinkku, keitettyjä 
lanttukuutioita, herneitä, piparjuurikermalla maus- 
tettva punajuuriraastetta, omenasosetta 
Luumu-kermahyytelö 


Tapaninpäivä: 


Grape-appelsiinituoremehu 

Lipeäkala + valkokastike, perunat, papuja, puolukka- 
kurpitsasalaatti, riisi-porkkanalaatikko, vasikanliha- 
hyytelö 

Rusinakeitto + sitruunamuffinsit 


Uudenvuodenaaton iltapala: 


Valkokaalisalaatti, viinietikkakastike 

Spagettia, makkarakupit, munakokkelia, persikkaa, 
luumuja, hillosipulia 

Kahvi, pähkinäkakut 


Uudenvuodenpäivä: 


Lämmin grape-hedelmäpuolikas 

Kinkkua leikkeleenä, suolakurkkua, perunasalaattia 
tai keitetyt perunat 

Juustokohokas 

Banaanikynttilät 


RUOKALISTAN AVUKSI 


Herkkusienikeitto. 


1 tölkki herkkusieniä 

50 gr voita 

3 rkl vehnäjauhoja 

11/9 | lihalientä 

1 dl kermaa 

1 — keltuainen 

Sienet leikataan pitkittäin viipaleiksi ja keitetään 
voissa. Jauhot lisätään (ei ruskisteta). Kuuma liha- 
liemi lisätään vähitellen ja keitto saa kiehua n. 10 
min. Kuuma keitto lisätään kerman ja keltuaisen 
joukkoon koko ajan seosta vatkaten. Tarjotaan esim. 
keraamisista L |E K K I-padoista, kuten kuvassa. 


Paistettu täytetty kalkkuna. 


N. 4 kg painava kalkkuna 
2—3tl suolaa 
1/2» valkopippuria 
1/2 — sitruunaa 
Täyte: 400—500 gr tähteeksi jäänyttä kääresylttyä 
jauhettuna 
1 dl lihalientä, 
suolaa, valkopippuria 
keitettyjä luumuja 
linnun maksaa silputtuna 
Kynitystä ja kärvennetystä kalkkunasta poistetaan si- 
sälmykset ja hyvin huolellisesti reisijänteet. Jos lintu 
on laiha se silavoidaan. Lintu täytetään maustetulla 
täyteseoksella ja ommellaan huolella kiinni. Sidotaan 
ja paistetaan alumiinipaperissa hyvässä uuninläm- 
mössä. Kalkkuna leikataan jäähtyneenä ohuiksi vii- 
paleiksi, jotka pannaan takaisin paikalleen. 
Kalkkuna voidaan hyytelöidä tai koristella eri tavoin. 


Punajuuriraaste piparjuurikermalla 


Keitetyt punajuuret raastetaan ja peitetään piparjuu- 
rella maustetulla kermavaahdolla. 


Juustokohokas 


Keitetty seos: 
11/2rkl voita 


4 » vehnäjauhoja 

3 dl kermamaitoa 

4 munaa 
suolaa 


4—6rklraastettua juustoa 


Kiehauta voi ja jauhot, ja lisää kermamaito vähitellen. 
Keitä n. 5 min. Anna vähän jäähtyä. Lisää keltuaiset 
yksitellen ja vatkaa seosta n. 10 min. Raastettu juusto 
ja vaahdoksi vatkatut valkuaiset yhdistetään seok- 
seen. Kaada seos voideltuun ja jauhotettuun vuokaan. 
Kypsennä uunissa vesihauteessa (175—225*) 40—50 
min. 


Luumu-kermahyytelö 


1/2 kg luumuja 

3 dl kermaa 

2» luumujen keitinlientä 

sokeria 

4 —liivakkoa 
Keitetyistä luumuista poistetaan kivet ja luumut ha- 
kataan hienoksi. Vatkattuun kermaan yhdistetään 
luumuseos + liemi ja maustetaan sokerilla. Kylmässä 
vedessä ainakin 1/2 t liotetut liivakot sulatetaan 
1/2 dl:ssa kiehuvaa vettä ja yhdistetään seokseen. 


Kaadetaan tarjoiluastioihin hyytymään ja koristellaan 
valmiina kermavaahdolla. 


Berliinikakku 


Voidaan valmistaa viikkoa paria ennen joulua. 
300 gr voita ja margariinia — 1 sitruuna 
300 » sokeria 300 gr vehnäjauhoja 
5 munaa 150 » korintteja tai 
rusinoita 


Voi ja osa sokerista vatkataan, samoin munat ja loppu 
sokerista. Munavaahto yhdistetään edelliseen hyvin 
vatkaten. Muut aineet: raastettu sitruunan kuori ja 
sitruunan mehu, huuhdotut, kuivatut ja jauhoihin se- 
koitetut rusinat ja vehnäjauhot lisätään. Kakku pais- 
tetaan suuressa voidellussa ja jauhotetussa vuoassa 
n. tunnin ajan. 

Lavavuode ei ole 
ylellisyyttä — supistamalla 
joulun pieniä urhia 
ostoksia voi antaa 
selälleenkin joululahjan 


Askolette-lepotuoli — 
jalat ja käsinojat taivu- 
tettua viilulaminaattia. 
Malli: Ilmari Lappalainen 


'HUONETEATTERTV 


Joulu-Askosta 


E 


Levysoitin- ja radiokaappiyhdistelmä 
on arvokas koko perheen joululahja. 
Malli: Eric Johann. 


Fanett — Ilmari Tapiovaaran suunnittelema 
perinteellinen pinnatuoli sopii niin uuteen kuin 
vanhaankin kotiin. 

Mademoiselle äidille, 
isoäidille, morsiamelle 
tai nuorelle neidille 


Hilton rentoutumis- 
tuoli. Teräsputkijalat — 
Askolette-pehmustus — 

käsinojat tammea. 


Columna-yleistuoli 
mahtuu hyvin pukin 
konttiin — hintakin 
on kohtuullinen. 


»Tämä lahja meidän täytyy valita yhdessä», sanoi 
Emmi Jurkka Vappu-tyttärelleen, sillä Asko- 
mekoista on paras itse tehdä valintansa. 


Kruunu-peite — silkkisatiini- 
peite, joka ei liv. 


Oma pukeutumispöytä ja jakkara 
— erinomainen lahjavihje perheen 
naisväelle. 


»Mitähän Maikki tästä sanoisi — tai 
pitäisikö sittenkin ensin kysyä», tuumii 
Jussi Jurkka, joka otsa rypyssä miettii 
Tapio Wirkkalan rytmillisen 
vaneripöydän ääressä. 


Siro radiopöytä on mainio 
lahjaratkaisu. 


Joulun merkeissä voi myös 
liinavaatevarastoa 


NINNIN 


Isoäidin keinutuoli — hyvä ja 
rauhallinen. Askolette- 
pehmustus, puuosat maalattu. 


Sakari Jurkan perheeseen on jo | 
ostettu vuodesohva, mutta siitä | 
huolimatta teki mieli kokeilla 
»Mari-Liisaa». 


Columna-terveystuolissa on 
ihana lepuuttaa joulukiireitten 
rasittamaa selkää. 

Jatkoa siv. 3 


Kodin ulkonaisia tekijöitä määritellessämme emme 
myöskään saa unohtaa sitä, että asumistavan paras 
ratkaisu ja kodin onnistunut sisustus eivät yksin riitä 
viihtyisyyden luomiseksi. Kodin on oltava myös hyvin 
hoidettu. Sen on oltava valoisa ja puhdas, jotta siellä 
tehokkaasti voitaisiin vaalia perheenjäsenten ter- 
veyttä. Nykyisin saatavana olevat maalit ja tekstii- 
lit, muovit ja vaahtokumit auttavat lapsiperheitäkin 
sisustamaan kodin niin, että joka hetki ei tarvitse jän- 
nittää leikin tai työn touhussa ehkä syntyviä vahin- 
koja. Kaunista, käytännöllistä ja kestävää ei luoda 
peilikirkkaaksi kiilloitetuilla pinnoilla, eikä hyvin hoi- 
dettu koti merkitse aamusta iltaan heiluvaa pölyrie- 
pua ja jatkuvasti toistuvia »ei koskea»-kieltoja. Pohja 
kodin siisteydelle ja sen hoidolle luodaan jo perussuun- 
nitelmien yhteydessä ottamalla nämäkin tekijät mu- 
kaan sitä tehtäessä, 


YiijaN 
S=Y )9 


Kun kotia lähdetään luomaan siltä pohjalta, että jo- 
kainen perheenjäsen tuntee sen omakseen, viihtyy 
siellä ja on onnellinen saadessaan kuulua juuri tähän 
pieneen yhteisöön, syntyy myös ilman sanoja ja eleitä 
kodin oikea henki. Vanhemmat tuntevat, että kiirei- 
nen ja jännittynyt elämänrytmi laukeaa kodin seinien 
sisäpuolella ja siellä kasvavat ja varttuvat lapset saa- 
vat lähtiessään arvokkaimman perinnön, mitä mikään 
koti voi lapsilleen antaa. Nykyisenä aikana, jolloin 
hermostolliset sairaudet ja monet ruumiin- ja mielen- 
terveyttä jäytävät erilaiset häiriöt osoittavat jatkuvaa 
lisääntymistä, olisi itsekunkin aiheellista pysähtyä 
miettimään, muodostaako minun kotini tarvittavan 
vastalääkkeen. Avoimin silmin ja rehellisin mielin 
tehty arviointi perusvirheistä antaa oikean lähtökoh- 
dan. Hitaasti ja harkiten siitä etenemällä voimme 
luoda kodistamme todellisen kodin. 

